Karol Gottlieb Windisch

Karol Gottlieb Windisch (; * 28. január 1725, Bratislava - † 30. marec 1793, tamže) bol nemecký spisovateľ, známy hlavne vďaka svojej knihe Briefe über den Schachspieler von Kempelen nebst drey Kupferstichen die diese berühmte Maschine vorstellen o šachovom stroji Turek.

Pochádzal z nemeckej meštianskej rodiny neskôr povýšenej do šľachtického stavu pôvodom z Levoče.

Svoju knihu napísal potom, ako navštívil niekoľko predstavení rakúsko-uhorského vynálezca Wolfganga Kempelena s jeho údajným šachovým automatom. Kniha bola preloženiá aj do angličtiny pod názvom Inanimate Reason; or a Circumstantial Account of That Astonishing Piece of Mechanism, M. de Kempelen's Chess-Player; Now Exhibiting at No. 9 Savile-Row, Burlington Gardens a neskôr bola často citovaná ďalšími autormi, ktorí sa pokúšali odhaliť tajomstvo stroja.

Bol vydavateľom rôznych periodík a prác, napr.:
 Preßburger Zeitung (1764–1773)
 Der Freund der Tugend (1767–1769) - moralistický týždenník
 Preßburgisches Wochenblatt zur Ausbreitung der Künste und Wissenschaften (1771–1773) - týždenník zaoberajúci sa umeniu a hospodárstvu
 Der vernünftige Zeitvertreiber - moralistický týždenník; "nasledovník" Der Freund der Tugend 
 Ungrisches Magazin, oder Beyträge zur vaterländischen Geschichte, Erdbeschreibung, und Naturwissenschaft. 4 Bde. (1781–1783, 1787)
 Briefe über den Schachspieler von Kempelen nebst drey Kupferstichen die diese berühmte Maschine vorstellen - kniha o šachovom stroji
 Neues Ungrisches Magazin (1791–1792)

Literatúra 

Tom Standage, The Turk: The Life and Times of the Famous Eighteenth-Century Chess-Playing Machine. Walker and Company, New York City, 2002. ISBN 0802713912
Gerald M. Levitt, The Turk, Chess Automaton. McFarland and Company Inc. Publishers, Jefferson, North Carolina, 2000. ISBN 0786407786

Iné projekty

Externé odkazy 
 Biografia 
 Záznam o narodení a krste v matrike záznam číslo 13 - evanjelická farnosť

Zdroj  

Nemeckí spisovatelia
Osobnosti z Bratislavy
Slovenskí spisovatelia
Slovenskí historici
Slovenskí obchodníci
Slovenskí vydavatelia
Príslušníci zemianskeho stavu
Slovenskí šľachtici
Uhorskí šľachtici